師永錫少出通義其歸携伯渾詩來因用其韻伯渾頃嘗相送至下巖也
作者：晁公遡
朝代：宋

paragraphs: 益州古建國，遠自蠶叢來。
吾敢怪鼈靈，人有化牛哀。
惟愛老翁井，蘇仙手所開。
乘軺難少留，門前廄吏催。
愧子遠相送，同把巖下杯。
至今夢見之，石壁青崔巍。
豈伊四座客，能屈一世才。
去者不可招，至者不可推。